Riebeeckrand - Mnr. & Mej. Riebeeckrand 2019
Op 31 Augustus 2018 is Mnr. & Mej. Riebeeckrand 2019 gekroon. Die spoggeleentheid het in ons skoolsaal plaasgevind met die tema “Enchanted Forest”.
Die bekende Afrikaanse sanger, Deon Groot, het die gehoor vermaak en ‘n gesellige atmosfeer geskep wat die gehoor terdeë geniet het. Die beoordelaars was beïndruk deur al die deelnemers wat sprokies mooi gelyk het. Dit was wel nie ‘n maklike keuse vir die beoordelaars om die wenners te kies nie. Twee bekendes, Derick Hougaard en Nádine was deel van dié beoordelaarpaneel. Dit was voorwaar vir ons ‘n voorreg om so ‘n bekwame paneel beoordelaars by Mnr. & Mej. Riebeeckrand te kon hê.
Ons deel met trots wie die wenners tydens dié spoggeleentheid was. Mej. Riebeeckrand Senior is Tyllin Barnard, 1ste prinses Senior Mckayla Faurie en 2de prinses Senior Amoné Erasmus. Mej. Riebeeckrand Junior is Christelle Vosloo, 1ste prinses Junior Mari de Beer en 2de prinses Devonique Breedt. Mnr. Riebeeckrand is Collin da Corte en 1ste prins JP Bouwer.